CELEX: 32007R1377
Language: lt
Date: 2007-11-26 00:00:00
Title: 2007 m. lapkričio 26 d. Tarybos reglamentas (EB) Nr. 1377/2007, iš dalies keičiantis Reglamentą (EB) Nr. 889/2005, nustatantį tam tikras ribojančias priemones Kongo Demokratinei Respublikai

27.11.2007   
            
            
               LT
            
            
               Europos Sąjungos oficialusis leidinys
            
            
               L 309/1
            
         
      TARYBOS REGLAMENTAS (EB) Nr. 1377/2007
   2007 m. lapkričio 26 d.
   iš dalies keičiantis Reglamentą (EB) Nr. 889/2005, nustatantį tam tikras ribojančias priemones Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 60 ir 301 straipsnius,
   atsižvelgdama į 2007 m. spalio 9 d. Tarybos bendrąją poziciją 2007/654/BUSP, iš dalies keičiančią Bendrąją poziciją 2005/440/BUSP dėl ribojančių priemonių Kongo Demokratinei Respublikai (1),
   atsižvelgdama į Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 889/2005 (2) nustatytos ribojančios priemonės Kongo Demokratinei Respublikai (toliau – KDR) pagal Bendrąją poziciją 2005/440/BUSP ir laikantis JT Saugumo Tarybos rezoliucijos 1596 (2005) bei vėlesnių susijusių rezoliucijų.
            
         
               (2)
            
            
               2007 m. rugpjūčio 10 d. Rezoliucija 1771 (2007) JT Saugumo Taryba nusprendė, inter alia, kad ribojančios priemonės techninei pagalbai neturėtų būti taikomos teikiant susijusią techninę pagalbą, apie kurią iš anksto pranešta Rezoliucijos 1533 (2004) 8 punktu įsteigtam Komitetui ir kuriai pritarė KDR vyriausybė, kai tokia pagalba skiriama išskirtinai remti KDR kariuomenės arba policijos dalinius, kurie integruojasi Šiaurės ir Pietų Kivu provincijose ir Ituri regione. Todėl tikslinga atitinkamai pakeisti Reglamentą (EB) Nr. 889/2005.
            
         
               (3)
            
            
               Taip pat tikslinga suderinti Reglamentą (EB) Nr. 889/2005 su naujausia sankcijų taikymo praktika, susijusia su kompetentingų institucijų nustatymu, atsakomybe už pažeidimus ir jurisdikcija,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 889/2005 iš dalies keičiamas taip:
   
               1)
            
            
               3 straipsnis pakeičiamas šiuo tekstu:
               „3 straipsnis
               1.   Priede nurodytose interneto svetainėse išvardytos valstybės narės, kurioje įsisteigęs paslaugos teikėjas, kompetentingos institucijos, nukrypdamos nuo 2 straipsnio, gali leisti teikti:
               
                           a)
                        
                        
                           su ginklais ir susijusia technine įranga susijusią techninę pagalbą, finansavimą ir finansinę paramą, jei ši parama skirta tik Jungtinių Tautų Organizacijos misijai KDR (MONUC) paremti arba jai naudotis;
                        
                     
                           b)
                        
                        
                           su ginklais ir susijusia technine įranga susijusią techninę pagalbą, finansavimą ir finansinę paramą, jei ši parama skirta KDR kariuomenės ir policijos daliniams paremti arba jiems naudotis, jei:
                           
                                       i)
                                    
                                    
                                       minėtų dalinių integravimasis yra baigtas, arba
                                    
                                 
                                       ii)
                                    
                                    
                                       jie veikia vadovaujami KDR ginkluotųjų pajėgų arba nacionalinės policijos štabo, arba
                                    
                                 
                                       iii)
                                    
                                    
                                       vyksta jų integravimasis KDR už Šiaurės ir Pietų Kivu provincijų ir Ituri regiono ribų;
                                    
                                 
                     
                           c)
                        
                        
                           techninę pagalbą, kurios teikimui pritarė KDR vyriausybė ir kuri skiriama išskirtinai remti KDR kariuomenės arba policijos dalinius, kurie integruojasi Šiaurės ir Pietų Kivu provincijose ir Ituri regione, kai apie tokią pagalbą arba paslaugas iš anksto pranešta Sankcijų komitetui; bei
                        
                     
                           d)
                        
                        
                           su žudyti nepritaikyta karine įranga susijusią techninę pagalbą, finansavimą ir finansinę paramą, jei ši parama skirta vien humanitariniams ar apsaugos tikslams, kai apie šios paramos ar paslaugų teikimą iš anksto pranešta Sankcijų komitetui.
                        
                     2.   Leidimas neduodamas veiklai, kuri jau buvo vykdyta.“;
            
         
               2)
            
            
               Įterpiamas šis straipsnis:
               „2a straipsnis
               Atitinkami fiziniai ar juridiniai asmenys arba subjektai nėra atsakingi, jei jie nežinojo ir neturėjo pagrįstos priežasties įtarti, kad jų veiksmai pažeis šio reglamento 2 straipsnio b dalyje nurodytus draudimus.“;
            
         
               3)
            
            
               Įterpiamas šis straipsnis:
               „6a straipsnis
               1.   Valstybės narės paskiria šio reglamento 3 straipsnio 1 dalyje minėtas kompetentingas institucijas ir jas nurodo priede išvardytose interneto svetainėse.
               2.   Įsigaliojus šiam straipsniui, valstybės narės nedelsdamos praneša Komisijai apie šias kompetentingas institucijas ir apie visus vėlesnius jų pakeitimus.“;
            
         
               4)
            
            
               7 straipsnis pakeičiamas šiuo tekstu:
               „7 straipsnis
               Šis reglamentas taikomas:
               
                           a)
                        
                        
                           Bendrijos teritorijoje;
                        
                     
                           b)
                        
                        
                           visuose orlaiviuose ir laivuose, priklausančiuose valstybės narės jurisdikcijai;
                        
                     
                           c)
                        
                        
                           visiems bet kurios valstybės narės pilietybę turintiems asmenims, esantiems Bendrijos teritorijoje arba už jos ribų;
                        
                     
                           d)
                        
                        
                           visiems juridiniams asmenims, subjektams arba organizacijoms, kurios yra įsteigtos arba įregistruotos pagal valstybės narės įstatymus;
                        
                     
                           e)
                        
                        
                           visiems juridiniams asmenims, subjektams arba organizacijoms, kurios vykdo visą verslą arba jo dalį Bendrijoje.“
                        
                     
         
               5)
            
            
               Priedas pakeičiamas šio reglamento priede pateikiamu tekstu.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 26 d.
      
         
            Tarybos vardu
         
         
            Pirmininkas
         
         J. SILVA
         
      
   
   
      (1)  OL L 264, 2007 10 10, p. 11.
   
      (2)  OL L 152, 2005 6 15, p. 1. Reglamentas su pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
         
            „PRIEDAS
            Interneto svetainės, kuriose pateikiama informacija apie 3 ir 6a straipsniuose minėtas kompetentingas institucijas, ir adresas, kuriuo pranešimai siunčiami Europos Komisijai
            BELGIJA
            http://www.diplomatie.be/eusanctions
            BULGARIJA
            http://www.mfa.government.bg
            ČEKIJA
            http://www.mfcr.cz/mezinarodnisankce
            DANIJA
            http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
            VOKIETIJA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTIJA
            http://www.vm.ee/est/kat_622/
            GRAIKIJA
            http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
            ISPANIJA
            www.mae.es/es/MenuPpal/Asuntos/Sanciones+Internacionales
            PRANCŪZIJA
            http://www.diplomatie.gouv.fr/autorites-sanctions/
            AIRIJA
            http://www.dfa.ie/un_eu_restrictive_measures_ireland/competent_authorities
            ITALIJA
            http://www.esteri.it/UE/deroghe.html
            KIPRAS
            http://www.mfa.gov.cy/sanctions
            LATVIJA
            http://www.mfa.gov.lv/en/security/4539
            LIETUVA
            http://www.urm.lt
            LIUKSEMBURGAS
            http://www.mae.lu/sanctions
            VENGRIJA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            NYDERLANDAI
            http://www.minbuza.nl/sancties
            AUSTRIJA
            http://www.bmeia.gv.at/view.php3?f_id=12750&LNG=en&version=
            LENKIJA
            http://www.msz.gov.pl
            PORTUGALIJA
            http://www.min-nestrangeiros.pt
            RUMUNIJA
            http://www.mae.ro/index.php?unde=doc&id=32311&idlnk=1&cat=3
            SLOVĖNIJA
            http://www.mzz.gov.si/si/zunanja_politika/mednarodna_varnost/omejevalni_ukrepi/
            SLOVAKIJA
            http://www.foreign.gov.sk
            SUOMIJA
            http://formin.finland.fi/kvyhteistyo/pakotteet
            ŠVEDIJA
            http://www.ud.se/sanktioner
            JUNGTINĖ KARALYSTĖ
            http://www.fco.gov.uk/competentauthorities
            Adresas, kuriuo pranešimai siunčiami Europos Komisijai:
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/108
                     
                  
                        B-1049 Bruxelles/Brussel (Belgium)
                     
                  
                        E. paštas: relex-sanctions@ec.europa.eu
                     
                  
                        Tel. (+32 2) 29 91176/55585
                     
                  
                        Faks. (+32 2) 299 0873“